
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 98
                                                       din 28 noiembrie 2016
                pentru aprobarea Regulamentului privind organizarea și desfășurarea concursului de 

                    ocupare a funcției de administrator public din cadrul Municipiului Sighișoara 


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 29.110/VI/1/25.11.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 128/20.12.2012 privind aprobarea Organigramei și a Statului de Funcții al Municipiului Sighișoara, prin care a fost înființată funcția contractuală de administrator public;

Având în vedere Hotărârea Consiliului Local Sighişoara nr. 133/25.07.2013 privind aprobarea Organigramei şi a Statului de Funcţii al Municipiului Sighişoara, modificată prin Hotărârea Consiliului Local Sighişoara nr. 123/30.07.2015, așa cum au fost modificate și completate ulterior, în cuprinsul cărora, pe lângă funcțiile existente în statul de funcții se regăsește și cel de administrator public;


Având în vedere prevederile art. 112 alin. 2, 3 și 4 din Legea nr. 215/2001, legea administraţiei publice locale, republicată, cu modificările şi completările ulterioare;

Ținând cont de prevederile Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin Hotararea Guvernului nr. 286/2011, cu modificarile si completarile ulterioare;


Văzând prevederile din Legea-cadru nr. 284/2010 privind salarizarea unitară a personalului plătit din fonduri publice, cu modificările și completările ulterioare, cu precădere cele ale pct. 4 al Notei de la Capitolul II - Anexa 1 a acestei legi;


Având în vedere prevederile Legii nr. 53/2003 privind Codul muncii, republicată, cu modificările și completările uletrioare; 


Văzând Raportul de specialitate al Compartimentului Resurse umane, înregistrat cu nr. 29.111/VI/1/25.11.2016, prin care se propune aprobarea Regulamentului privind organizarea și desfășurarea concursului de ocupare a funcției de administrator public din cadrul Municipiului Sighișoara, îndeplinindu-se prevederile legale în acest sens;

În baza art. 36 alin. (2) lit. a), alin. (3) lit. b), art. 45 alin. (1) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:


Art. 1. Se aprobă Regulamentul privind organizarea și desfășurarea concursului de ocupare a funcției de administrator public din cadrul Municipiului Sighișoara, regulament pentru numirea și eliberarea de funcție a administratorului public al Municipiului Sighișoara, conform anexei nr. 1, care face parte integrantă din prezenta hotărâre.


Art. 2. Se aprobă modelul-cadru al contractului de management și anexele la contract, conform anexei nr. 2, care face parte integrantă din prezenta hotărâre. 


Art. 3. Se încredințează cu ducerea la îndeplinire a prevederilor prezentei hotărâri Primarul Muncipiului Sighisoara, Compartimentul Resurse umane, Direcția Economică, Biroul Buget, Contabilitate, Salarizare, precum și celelalte servicii din cadrul aparatului de specialitate al Primarului.   


Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

        Grabcev Adrian                  
                                                                                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Compartimentul Resurse umane;

  1 ex. Direcţia Economică;

  1 ex. Biroul Buget, Contabilitate, Salarizare;
  1 ex. Biroul Juridic;
  1 ex. Direcția Relații Publice și Comunicare.
12 ex. 
B.A.
